Hoërskool Adamantia, Kimberley, is 'n skool wat elke leerder vir die toekoms voorberei. Ons is vandag 'n gerekende skool wie se naam veel wyer strek as die grense van Kimberley en selfs die Noord-Kaap. Hiervoor is sy mense, wat op alle terreine gewoeker en gearbei het, in hoofsaak verantwoordelik.
Die prestasies van ons leerders op akademiese, kultuur– en sport- gebied, en die naskoolse prestasies deur ons oudleerders, getuig van die gehalte mensemateriaal waaruit die skool saamgestel is en van die gehalte werk wat hier gelewer is en steeds gelewer word. 'n Rede vir ons sukses is die hoë premie wat op die menswaardigheid van elke leerder se ewewigtige, gebalanseerde lewenswyse geplaas word.
Vir elke leerder word nuwe wêrelde oopgebreek in die klaskamer, in ’n VCSV-kringetjie, op die sportveld of tydens ’n kamp of toer. Daardie sluimerende, Godgegewe potensiaal van elke leerder word ontdek en begin dan ontluik.
Só word gelukkige jongmense hier help ontwikkel en die wêreld ingestuur. Gedagtig aan ons leuse en slagspreuk weet ons dat ons oor die regte materiaal beskik en dat ons in Sy naam en Sy krag ook van krag tot krag sal gaan. As jy die beste hoërskool-ervaring soek, wag ons vir jou!
by ons leerders 'n liefde en trots vir die eie — ons godsdiens, taal, land, gemeenskap, skool en ouerhuis te ontwikkel;